भवनाथपुर(गढ़वा) : भवनाथपुर प्रखंड कार्यालय में बुधवार को राष्टीय एकता दिवस मनाया गया,कार्यक्रम की शुरुआत बीडीओ विशाल कुमार एवं 20 सूत्री अध्यक्ष ब्रजेश सिंह ने लौह पुरुष सरदार वल्लभ भाई पटेल के चित्र पर माल्यार्पण व पुष्प अर्पण कर किया। मौके पर बीडीओ ने बताया कि किसी भी देश की अर्थव्यवस्था, न्याय प्रणाली यह सभी चीजे तब ही सुचारू हो सकेंगी, जब आवाम में एकता हो और जिस दिन यह व्यवस्था सुचारू होगी उस दिन देश के विकास में कोई कठिनाई नहीं होगी. एकता में सबसे बड़ा बाधक स्वहित हैं आज के समय में स्वहित ही सर्वोपरी हो गया हैं । आज जब देश आजाद हैं आत्म निर्भर हैं तो वैचारिक मतभेद उसके विकास में बेड़ियाँ बनी पड़ी हैं. आजादी के पहले इस फुट का फायदा अंग्रेज उठाते थे। हमें यह याद रखना चाहिये कि जिस जगह भी दरार होगी मौका परस्त लोग उसमे अपने लाभ खोजेंगे ही । ऐसी परिस्थती में हमारा ही नुकसान होता हैं. देश में एकता के स्वर को सबसे ज्यादा बुलंद स्वतंत्रता सेनानी लोह पुरुष वल्लभभाई पटेल ने किया था। वे उस सदी में आज के युवा जैसी नयी सोच के व्यक्ति थे । वे सदैव देश को एकता का संदेश देते थे. उन्ही को श्रद्धांजलि देने हेतु उनके जन्म दिवस को राष्ट्रीय एकता दिवस के रूप में मनाया जाता हैं। इस मौके पर प्रखंड के जनप्रतिनिधी सहित सभी प्रखंड कर्मी उपस्थित थे।